CELEX: 22006D0122
Language: et
Date: 2006-09-22 00:00:00
Title: EMP Ühiskomitee otsus nr 122/2006, 22. september 2006 , millega muudetakse Euroopa Majanduspiirkonna lepingu XIII lisa (transport)

30.11.2006   
            
            
               ET
            
            
               Euroopa Liidu Teataja
            
            
               L 333/50
            
         
      EMP ÜHISKOMITEE OTSUS
   
   nr 122/2006,
   22. september 2006,
   millega muudetakse Euroopa Majanduspiirkonna lepingu XIII lisa (Transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 7. juuli 2006. aasta otsusega nr 90/2006 (1).
            
         
               (2)
            
            
               Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (2), Euroopa Parlamendi ja nõukogu 10. märtsi 2004. aasta määrus (EÜ) nr 550/2004 aeronavigatsiooniteenuste osutamise kohta ühtses Euroopa taevas (3) ning Euroopa Parlamendi ja nõukogu 10. märtsi 2004. aasta määrus (EÜ) nr 551/2004 õhuruumi korraldamise ja kasutamise kohta ühtses Euroopa taevas (4) on koos riigispetsiifiliste kohandustega inkorporeeritud lepingusse EMP Ühiskomitee 2. juuni 2006. aasta otsusega nr 67/2006 (5).
            
         
               (3)
            
            
               Komisjoni 20. detsembri 2005. aasta määrus (EÜ) nr 2096/2005, milles sätestatakse aeronavigatsiooniteenuste osutamise ühised nõuded (6), tuleb inkorporeerida lepingusse.
            
         
               (4)
            
            
               Komisjoni 23. detsembri 2005. aasta määrus (EÜ) nr 2150/2005, milles sätestatakse ühised eeskirjad õhuruumi paindlikuks kasutamiseks (7), tuleb inkorporeerida lepingusse,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 66w (Euroopa Parlamendi ja nõukogu määrus (EÜ) nr 552/2004) järele lisatakse järgmised punktid:
   
      
                  “66x.
               
               
                  
                     32005 R 2096: komisjoni määrus (EÜ) nr 2096/2005, 20. detsember 2005, milles sätestatakse aeronavigatsiooniteenuste osutamise ühised nõuded (ELT L 335, 21.12.2005, lk 13).
               
            
                  66y.
               
               
                  
                     32005 R 2150: komisjoni määrus (EÜ) nr 2150/2005, 23. detsember 2005, milles sätestatakse ühised eeskirjad õhuruumi paindlikuks kasutamiseks (ELT L 342, 24.12.2005, lk 20).”
               
            
   Artikkel 2
   Määruste (EÜ) nr 2096/2005 ja (EÜ) nr 2150/2005 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 23. septembril 2006, tingimusel et EMP Ühiskomiteele on esitatud kõik lepingu artikli 103 lõike 1 kohased teated (8), või EMP Ühiskomitee 2. juuni 2006. aasta otsuse nr 67/2006 jõustumise päeval, olenevalt sellest, kumb kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 22. september 2006.
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 289, 19.10.2006, lk 29.
   
      (2)  ELT L 96, 31.3.2004, lk 1.
   
      (3)  ELT L 96, 31.3.2004, lk 10.
   
      (4)  ELT L 96, 31.3.2004, lk 20.
   
      (5)  ELT L 245, 7.9.2006, lk 18.
   
      (6)  ELT L 335, 21.12.2005, lk 13.
   
      (7)  ELT L 342, 24.12.2005, lk 20.
   
      (8)  Põhiseadusest tulenevaid nõudeid ei ole nimetatud.